

**ΕΛΛΗΝΙΚΗ ΔΗΜΟΚΡΑΤΙΑ ΜΟΣΧΑΤΟ, 03.03.2017**

**ΝΟΜΟΣ ΑΤΤΙΚΗΣ**

**ΔΗΜΟΣ ΜΟΣΧΑΤΟΥ-ΤΑΥΡΟΥ**

ΔΙΕΥΘΥΝΣΗ ΚΟΙΝ.ΠΡΟΣΤΑΣΙΑΣ, ΠΑΙΔΕΙΑΣ,

ΠΟΛΙΤΙΣΜΟΥ, ΑΘΛΗΤΙΣΜΟΥ & Ν. ΓΕΝΙΑΣ

**ΤΜΗΜΑ ΑΘΛΗΤΙΣΜΟΥ & Ν.ΓΕΝΙΑΣ**

Τηλ.210-9407820 ΦΑΞ:2109427787

e-mail:onadmos@yahoo  **ΠΡΟΣ:**

**ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΤΜΗΜΑ ΠΡΟΜΗΘΕΙΩΝ**

**ΥΠΗΡΕΣΙΑΚΟ ΣΗΜΕΙΩΜΑ**

**ΘΕΜΑ: ΕΝΗΜΕΡΩΣΗ ΓΙΑ ΑΝΑΓΚΗ ΠΡΟΜΗΘΕΙΩΝ & ΥΠΗΡΕΣΙΩΝ ΓΙΑ ΤΗΝ ΥΛΟΠΟΙΗΣΗ ΠΡΟΜΗΘΕΙΑΣ ΑΘΛΗΤΙΚΟΥ ΕΞΟΠΛΙΣΜΟΥ**

**Περιγραφή-Τεκμηρίωση:**.

Στην αίθουσα στην οποία πραγματοποιείται το μάθημα της Ρυθμικής στο Κλειστό Γυμναστήριο της οδού Μιαούλη όπου εξυπηρετείται μεγάλος αριθμός αθλουμένων, χρειάζεται να ολοκληρωθεί ο εξοπλισμός της αίθουσας αυτής, με όργανα γυμναστικής απαραίτητα τόσο για την απρόσκοπτη λειτουργία των τμημάτων Ρυθμικής γυμναστικής, όσο και για τη βοηθητική χρήση τους από τους αθλούμενους των υπολοίπων τμημάτων.

Συγκεκριμένα, χρειάζεται να τοποθετηθούν τέσσερα πολύζυγα, τα οποία θα επιτρέψουν την εξάσκηση τόσο σε βασικά στοιχεία τεχνικής της ρυθμικής γυμναστικής (όπως π.χ. η σωστή στάση του σώματος με ασκήσεις μπαλέτου κ.λ.π), όσο και σε ασκήσεις δύναμης και ευλυγισίας.

Θα θέλαμε να επισημάνουμε επίσης, την ακαταλληλότητα του πατώματος της αίθουσας αυτής για το συγκεκριμένο άθλημα. Δηλαδή δεν υπάρχει ειδικός τάπητας ή πάτωμα για απορρόφηση των κραδασμών (μετά από άλμα, ή άλλες ακροβατικές ασκήσεις) που θα προστάτευε τις αρθρώσεις από τραυματισμούς.

Για τον λόγο αυτό, κρίνεται απαραίτητη- επικουρικά με την ήδη υπάρχουσα μοκέτα- η προμήθεια τουλάχιστον ενός διαδρόμου- ειδικού τάπητα (2μΧ12μ) Ρυθμικής/ενόργανης.

Επιπλέον, λόγω φθοράς και ακαταλληλότητας δύο παλαιών σιδερένιων μίνι τερμάτων ποδοσφαίρου σάλας, για το Κλειστό Δημοτικό Γήπεδο Ταύρου «Τ. Ευγενικός», κρίνεται αναγκαία η αντικατάστασή τους.

Σύμφωνα με τα ανωτέρω, για την κάλυψη της δαπάνης: **«Προμήθεια αθλητικού** **εξοπλισμού»,** απαιτείται η διάθεση ποσού ύψους **3.881,20€** με Φ.Π.Α 24%που θα βαρύνει τους παρακάτω κωδικούς του προϋπολογισμού του οικ. **έτους 2017** του **Δήμου Μοσχάτου – Ταύρου:**

α) **Κ.Α.:15.7135.0001 «Προμήθεια οργάνων γυμναστικής»** για προμήθεια και τοποθέτηση ξύλινων πολύζυγων τοίχου και

β) **Κ.Α.:15.6472.0002 «Προμήθεια αθλητικού υλικού»** για προμήθεια τάπητα- διαδρόμου ρυθμικής γυμναστικής και μίνι εστιών ποδοσφαίρου.

**Προϋπολογισθείσα δαπάνη ανά κωδικό :**

α) **Κ.Α.: 15.7135.0001 1.339,20€** με Φ.Π.Α 24%

β) **Κ.Α.: 15.6472.0002 :2.542,00€** με Φ.Π.Α 24%

Παρακαλούμε για τις δικές σας ενέργειες, διαβιβάζοντας αρμοδίως προς έγκριση το παρόν αίτημα για διάθεση των παραπάνω δαπανών..

Η ΣΥΝΤΑΞΑΣΑ **ΘΕΩΡΗΘΗΚΕ**

Προϊσταμένη του τμήματος Ο Δ/ντής Παιδείας, Κοινων. Προστασίας,

Αθλητισμού & Νέας γενιάς Πολιτισμού, Αθλητισμού & Ν. Γενιάς

ΧΡΥΣΟΥΛΑ ΕΥΣΤΑΘΙΟΥ ΓΙΑΝΝΗΣ ΙΩΑΝΝΙΔΗΣ

ΕΛΕΓΧΟΣ Δ/ΝΣΗΣ ΟΙΝΟΜΙΚΩΝ ΕΓΚΡΙΣΗ ΔΗΜΑΡΧΟΥ